August 2025

Udbetaling af erstatning for BNBO

Den erstatning, [vandforsyning] hermed udbetaler til dig, udbetales med forbehold for, at erstatningen ved en eventuel anke til taksationskommissionen eller eventuel efterfølgende domstolsprøvelse ikke reduceres eller bortfalder. Hvis dette sker, skal du tilbagebetale den for megen modtagne erstatning. Det samme gør sig gældende, hvis BNBO-påbuddet ankes til Miljø- og Fødeklagenævnet, og nævnet hjemviser (eller på anden måde ophæver) kommunens afgørelse om BNBO-påbud. Det er uden betydning, om det er dig eller [vandforsyning], der har indbragt kommunens erstatningsafgørelse for Taksationskommissionen eller domstolene.

 En anke til Taksationskommissionen eller klage til Miljø- og Fødevareklagenævnet har ikke opsættende (suspensiv) virkning. Det indebærer, at når kommunen har truffet en erstatningsafgørelse, og heri har tilkendt en erstatning, så er [vandforsyning] forpligtet til at udbetale erstatningen til dig på samme tidspunkt som påbuddet eller forbuddet skal efterkommes, selvom enten erstatningsafgørelsen eller BNBO-påbuddet er indbragt for domstolene, jf. miljøbeskyttelseslovens § 64 e, stk. 5.

Venlig hilsen